मोहल्ला संतपुरा में 15 दिन से सीवरेज जाम
शहरके वार्ड नं. 23 के मोहल्ला संतपुरा में पिछले 15 दिन से गली नं. 2 में सीवरेज जाम होने से क्षेत्र वासियों को भारी परेशानी हो रही है। लोगों का कहना है कि सीवरेज 15-20 दिन से बंद है। नगर परिषद और वार्ड के पार्षद हरनेक सिंह हरी को समस्या का समाधान करने के लिए बार-बार कहा लेकिन कोई सुनवाई नहीं हुई।
गंदा पानी जमा होने से बच्चों को स्कूल जाने-आने में परेशानी हो रही है। बुजुर्ग घर से बाहर नहीं जा पाते। साइकल, स्कूटर सवार और पैदल चलने वाले कई बार गंदे पानी में गिरकर चोटिल हो चुके है।
गंदे पानी से बदबू फैली हुई है और बीमारी फैलने का डर बना हुआ है। क्षेत्र में स्ट्रीट लाइट भी नहीं है। क्षेत्र निवासियों हरविंद्र सिंह, सुखजीत सिंह सुखा, बिट्टू, साहिल, सुरेश कुमार, गुरदीप सिंह, कुलजीत सिंह, सुरजीत कौर, जसवीर, सुखजीत कौर, प्रिया, निर्मला देवी ने नगर कौंसिल और प्रशासन से सीवरेज खुलवाने और स्ट्रीट लाइटें लगवाने की मांग की है।
संतपुरा के वार्ड नंबर 23 में सीवरेज जाम कारण गली में खड़ा गंदा पानी दिखाते हुए मोहल्ला निवासी।
आज ही हो जाएगा समस्या का समाधान : पार्षद
पार्षदहरनेक सिंह हरी ने कहा कि वह 3-4 बार सीवरेज जाम संबंधी शिकायत दर्ज करवा चुके हैं। उम्मीद है कि आज ही समस्या का समाधान हो जाएगा। क्षेत्र में स्ट्रीट लाइट के लिए तारें नहीं बिछी है। शीघ्र ही स्ट्रीट लाइटे भी लगवा दी जाएंगी।
bho_Deva hin_Deva hin_Deva hin_Deva bho_Deva hin_Deva hin_Deva